Πέρα Καλεντίνη Άρτας

Η Πέρα Καλεντίνη είναι οικισμός της Ηπείρου στην Περιφερειακή Ενότητα Άρτας.

 Γενικά στοιχεία 
Η Πέρα Καλεντίνη βρίσκεται κοντά στον ποταμό Καλεντίνη, που καταλήγει δυτικότερα στον Σαραντάπορο και μαζί του στην τεχνητή λίμνη Πουρναρίου, σε υψόμετρο 365 μέτρα. Απέχει 31 χιλιόμετρα βορειοανατολικά από την Άρτα και 4 χιλιόμετρα βορειοανατολικά από την Άνω Καλεντίνη (έδρα του δήμου). Ενοριακός ναός του χωριού είναι η εκκλησία του Τιμίου Προδρόμου. 

Αναφέρεται επίσημα, ως ξεχωριστός οικισμός, για πρώτη φορά το 1940 να απογράφεται στην κοινότητα Άνω Καλεντίνης. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, ανήκει στην κοινότητα Άνω Καλεντίνης που υπάγεται στη δημοτική ενότητα Ηρακλείας του Δήμου Γεωργίου Καραϊσκάκη ενώ σύμφωνα με την απογραφή του 2021 απογράφησαν 59 κάτοικοι. 

 Παραπομπές 

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη